|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0001389 „Средна гора“**.

Защитената зона е разположена в землищата на с. Оборище, гр. Панагюрище, с. Поибрене, **община Панагюрище, област Пазарджик**, гр. Стрелча, **община Стрелча, област Пазарджик**, с. Богдан, с. Каравелово, с. Климент, гр. Клисура, с. Розино, с. Слатина, **община Карлово, област Пловдив,** с. Красново, с. Кръстевич, с. Мътеница, с. Старосел, гр. Хисаря, **община Хисаря, област Пловдив**, с. Антон, **община Антон, област София**, с. Голема Раковица, **община Елин Пелин, област София**, гр. Златица, с. Карлиево, с. Петрич, **община Златица, област София**, с. Белица, с. Бърдо, гр. Ихтиман, с. Мирово, с. Мухово, **община Ихтиман, област София**, гр. Копривщица, **община Копривщица, област София**, с. Горна Василица, с. Долна Василица, **община Костенец, област София**, с. Каменица, с. Плъзище, **община Мирково, област София**, с. Душанци, гр. Пирдоп, **община Пирдоп, област София**, с. Чавдар, **община Чавдар, област София**, с. Челопеч, **община Челопеч, област София**.

Пълният текст на проекта на заповед е публикуван на Интернет страницата на министерство на околната среда и водите - https://www.moew.government.bg/, тема „Природа“, подтема „Обществени обсъждания“ и е на разположение в административните сгради на Регионални инспекции по околната среда и водите Пазарджик (гр. Пазарджик, ул. „Генерал Гурко“ № 3, ет.4, п.к. 220), Пловдив (гр. Пловдив, бул. „Марица“ № 122) и София (гр. София, п.к. 1618, бул. „Цар Борис ІІІ“ № 136, ет. 10).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**